داليدا

يولاندا كريستينا جيجليوتى ( Iolanda Cristina Gigliotti) المشهوره بـ داليدا (Dalida) (17 يناير 1933 – 3 مايو 1987) كانت مغنيه مصريه من اصل طليانى (من جزيرة كالابريا) اتولدت و اتربت فى مصر فى حى شبرا فى القاهره مع اخوها برونو جيجليوتى والدهم كان عازف للكمان فى أوبرا القاهرة.

سافرت سنة 1954 لفرنسا و عاشت هناك معظم حياتها. داليدا غنت اغانى ناجحه كتير بالانجليزى و الفرنساوى و الاسبانى و الطليانى و المصرى و الالمانى و العبرى و الهولاندى و اليونانى و لحد باليابانى.حياة داليدا الشخصيه كانت سلسله من المشاكل فى حياتها العاطفية  رغم الشهره العالميه الكبيره اللى وصلتلها، فى 8 ابريل 1961 اتجوزت من لوسيان موريس سبب شهرتها فى فرنسا لكن ماكنش الا زواج عمل ماكنش فى شهر عسل ماكنش بيكلمها الا عشان اغنيها حست داليدا أن هوه مبقاش يحبها زي الاول و فى مدينة كان فى يوليه 1961 قابلت داليدا الممثل جان سوبيسكي ووقعت فى حبه و فى يناير 1962 طلقها لوسيان موريس بسبب اكتشافه لخيانتها لي و عاشت داليدا من جان و انفصلوا عن بعض فى سنة 1963 و فى اكتوبر 1966 قابلت داليدا كاتب الاغاني و المغني الايطالي لويجي تينكو و اتخطبوا فى يناير 1967 و أعلنوا عن خطط زفافهم اللي هيتم فى شهر أبريل من نفس السنه و تطوعوا فى مهرجان فى مدينة سان ريمو فى ايطاليا 27 يناير 1967 كانت الأغنية ciao amore ciao و كانت ليلة مأسوية لان بعد فشلهم فى المهرجان انتحر لويجي فى اوضته فى فندق و داليدا اول من اكتشف جثته فحاولت داليدا الانتحار فى 27 فبراير 1967 فى نفس الاوضه بجرعة زائدة من الحبوب المنومه لكن تم انقاذها بمعجزة و فضلت فى غيبوبة لمده خمس ايام و اتعرضت داليدا الاكتئاب فى اكتوبر 1967 قابلت شاب ايطالي و حملت منه بعد شهرين وقررت الاجهاض سرا الا بمعرفة اخوها وبنت عمها وبعد الاجهاض اصبحت عاقم بسبب محاولة الانتحار الاولي قررت داليدا العلاج النفسي حتي انها سافرت الي الهند للعلاج النفسي فى 21 اكتوبر 1972 عن طريق باسكال سيفران قابلت ريتشارد شانفري المعروف باسم الكونت دي سان جيرمان كانت داليدا بتعاني من الاكتئاب بسبب انتحار طليقها لوسيان موريس فى 11 سبتمبر 1970 و انتحار لويجي تينكو ده غير وفاة والدتها فى 1971 ، وقعت داليدا فى حب ريتشارد بسرعة و كان ريتشارد بيدعي أنه يقدر يحول الرصاص لدهب كانت داليدا معجبه بشخصيته الملونه و حبه ليها و سجلوا اغنية et damour, سنة 1975 و رغم حبهم لبعض الا أنهم انفصلوا فى سنة 1981 بعد سنتين من انفصالهم انتحر ريتشارد فى 20 يوليه 1983 بقت داليدا وحيده لا زوج ولا اطفال فى سنة 1986 سجلت الأغنية الفرنساوى ة Les homme de ma vie واللي بتشرح فيها عن حياتها العاطفية الفاشلة و عن كل الرجالة اللي كانو فى حياتها انتحروا عانت داليدا الاكتئاب الحاد فى سنة 1987 و قررت الانتحار فى ليلة 2 مايو 1987 اخدت حبوب زائده من المنوم و كاس كحول لزيادة تأثير المهدئات و توفت فى نهار 3 مايو و كتبت قبل متنتحر رسالة (سامحوني....الحياة مابقتش تحتمل) اتدفنت فى مقابر مونمرتر بباريس و بني ليها تمثال بالحجم الطبيعى لها.

فيلموجرافيا 
  
تمثيل افلام مصريه
 فيلم "ارحم دموعي" مع المخرج هنرى بركات
 سيجارة و كاس (1955) مع ساميه جمال
 غزل البنات ( كومبارس )
 فيلم يوسف و إخوته مع عمر الشريف (1954)
 فيلم قناع توت عنخ آمون (1955)
 1959 : Brigade des mœurs de Maurice Boutel
 1958 : Rapt au Deuxième Bureau de Jean Stelli
 1961 : Parlez-moi d'amour
 1963 : L'Inconnue de Hong Kong de Jacques Poitrenaud avec Serge Gainsbourg
 1965 : Menage all'italiana (Ménage à l'italienne) de Franco Indovina, avec Ugo Tognazzi
 1968 : Io ti amo d'Antonio Margheriti
 1977 : Comme sur des roulettes de Nina Companeez
 1986 : Le Sixième Jour de Youssef Chahine
 فيلم اليوم السادس إخراج: يوسف شاهين.

أغانى بالمصرى 

 حلوه يا بلدى
 احسن ناس
 سالمه ياسلامه
 اغانى اغانى
 يلا بينا يلا
 جميل الصوره

وصلات برانيه 
معلومات حول داليدا

شوف كمان 
 شخصيات مصريه مشهوره

مصادر

لينكات برانيه 
 

مغنيين فرنساويين
مغنيات ايطاليات
ممثلات ايطاليات
مصريين طليان
مغنيات مصريات
ممثلات مصريات
موديلات مصريات
ملكات جمال مصريات
فرنساويين طليان
فرنساويين مصريين
مغنيات فرنساويات
ممثلات فرنساويات
موسيقيين فرنساويين
منتحرين
ممثلات انتحروا